CELEX: 62020CN0389
Language: fi
Date: 2020-08-14 00:00:00
Title: Asia C-389/20: Ennakkoratkaisupyyntö, jonka Juzgado de lo Contencioso-Administrativo n.° 2 de Vigo (Espanja) on esittänyt 14.8.2020 – CJ v. Tesorería General de la Seguridad Social

7.12.2020   
            
            
               FI
            
            
               Euroopan unionin virallinen lehti
            
            
               C 423/22
            
         
      Ennakkoratkaisupyyntö, jonka Juzgado de lo Contencioso-Administrativo n.o 2 de Vigo (Espanja) on esittänyt 14.8.2020 – CJ v. Tesorería General de la Seguridad Social
      (Asia C-389/20)
      (2020/C 423/33)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado de lo Contencioso-Administrativo n.o 2 de Vigo
      
         Pääasian asianosaiset
      
      
         Kantaja: CJ
      
         Vastaaja: Tesorería General de la Seguridad Social
      
         Ennakkoratkaisukysymykset
      
      
                  1)
               
               
                  Onko miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä 19.12.1978 annetun neuvoston direktiivin 79/7/ETY (1) 4 artiklan 1 kohtaa, joka koskee tasa-arvoista kohtelua ja jossa kielletään kaikenlainen sukupuoleen perustuva välitön ja välillinen syrjintä, kun kysymyksessä on velvollisuus osallistua sosiaaliturvamaksuihin, sekä miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa 5.7.2006 annetun Euroopan parlamentin ja neuvoston direktiivin 2006/54/EY (2) 5 artiklan ensimmäisen kohdan b alakohtaa, jossa säädetään identtisestä sukupuoleen perustuvan välittömän tai välillisen syrjinnän kiellosta, jos kysymyksessä ovat sosiaaliturvajärjestelmien soveltamisala tai niiden piiriin pääsemisen edellytykset sekä velvollisuus osallistua rahoitukseen tai maksuosuuksien laskentaperusteet, tulkittava siten, että ne ovat esteenä seuraavalle [yleisen sosiaaliturvalain (Ley General de la Seguridad Social)] 251 §:n 1 momentin d kohdan kaltaiselle kansalliselle säännökselle: ”d) Kotitaloustyöntekijöiden erityisjärjestelmän mukaiseen suojaan ei kuulu työttömyysturva.”?
               
            
                  2)
               
               
                  Jos edelliseen kysymykseen vastataan myöntävästi, onko edellä mainittua säännöstä pidettävä esimerkkinä 5.7.2006 annetun Euroopan parlamentin ja neuvoston direktiivin 2006/54/EY 9 artiklan 1 kohdan e ja/tai k alakohdassa tarkoitetusta kielletystä syrjinnästä siltä osin kuin riidanalaisen säännöksen eli [yleisen sosiaaliturvalain] 251 §:n 1 momentin d kohta koskee lähes yksinomaan naisia?
               
            
         (1)  EYVL 1979, L 6, s. 24.
      
         (2)  EUVL 2006, L 204, s. 23.